ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670025684
ขอให้เร่งดำเนินการก่อสร้างถนน บริเวณซอยพุทธบูชา 36 ถนนพุทธบูชา แขวงบางมด เขตทุ่งครุ กรุงเทพมหานคร จุดสังเกตอยู่ใกล้กับหมู่บ้านอลิชา 2 เนื่องจากผู้ร้องแจ้งว่าถนนบริเวณดังกล่าวอยู่ระหว่างกำลังก่อสร้างให้เป็นถนน 4 เลน อยู่ภายใต้การดูแลของฝ่ายโยธา สำนักงานเขตทุ่งครุ มีป้ายระบุเริ่มก่อสร้างตั้งแต่เดือนกุมภาพันธ์-เมษายน 2567 (แต่มีการนำป้ายออกไปแล้ว) ซึ่งปัจจุบันผู้ร้องพบเห็นคนงานก่อสร้างประมาณ 10 คน และระยะเวลาล่วงเลยมานานแล้วแต่ยังดำเนินการก่อสร้างถนนไม่แล้วเสร็จ และไม่ทราบว่าจะเสร็จเมื่อไหร่  และนอกจากการก่อสร้างถนน จะต้องมีการย้ายเสาไฟฟ้า การตัดต้นไม้เพื่อทำถนน และการก่อสร้างสะพานที่มีป้ายระบุว่าเขตนี้จะทำสะพาน แต่ก็ยังดำเนินการไม่แล้วเสร็จ ส่งผลให้ประชาชนได้รับความเดือดร้อนเป็นอย่างมาก ประชาชนไม่สามารถจำหน่ายสินค้าได้ ประสบปัญหาฝุ่นละอองฟุ้งกระจาย ประสบปัญหามาประมาณ 5 เดือน รวมทั้งผู้ร้องเห็นว่าถนนบางเส้นยังดี แต่มีการทุบทิ้งเป็นการใช้งบประมาณโดยสิ้นเปลือง จึงประสงค์ให้หน่วยงานดำเนินการตรวจสอบ (ประชาชนประสงค์ให้ปกปิดชื่อ และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata